分类：文化/艺术-文学
问题：写南京的是什么诗最美啊? 
写南京的是什么最美啊?
回答：下面有不少写南京的,至于哪首最美,见仁见智吧,个人认为是《登梅岗望金陵赠族侄高座寺僧中孚 》、《泊秦淮》。长干行（一） 作者：李白 [唐] 701-762 妾发初覆额，折花门前剧。 郎骑竹马来，绕床弄青梅。 同居长干里，两小无嫌猜。 十四为君妇，羞颜未尝开。 低头向暗壁，千唤不一回。 十五始展眉，愿同尘与灰。 常存抱柱信，岂上望夫台。 十六君远行，瞿塘滟预堆。 五月不可触，猿声天上哀。 门前迟行迹，一一生绿苔。 苔深不能扫，落叶秋风早。 八月胡蝶来，双飞西园草。 感此伤妾心，坐愁红颜老。 早晚下三巴，预将书报家。 相迎不道远，直至长风沙。 长干行（二） 作者：李白 忆妾深闺里， 烟尘不曾识。 嫁与长干人，沙头候风色。 五月南风兴，思君下巴陵。 八月西风起，想君发扬子。 去来悲如何，见少离别多。 湘潭几日到，妾梦越风波。 昨夜狂风度，吹折江头树。 淼淼暗无边，行人在何处。 好乘浮云骢，佳期兰渚东。 鸳鸯绿蒲上，翡翠锦屏中。 自怜十五余，颜色桃花红。 那作商人妇，愁水复愁风。 登梅岗望金陵赠族侄高座寺僧中孚 作者：李白 钟山抱金陵，霸气昔腾发。 天开帝王居，海色照宫阙。 群峰如逐鹿，奔走相驰突。 江水九道来，云端遥明没。 时迁大运去，龙虎势休歇。 我来属天清，登览穷楚越。 吾宗挺禅伯，特秀鸾凤骨。 众星罗青天，明者独有月。 冥居顺生理，草木不翦伐。 烟窗引蔷薇，石壁老野蕨。 吴风谢安屐，白足傲覆袜。 几宿一下山，萧然忘干谒。 谈经演金偈，降鹤舞海雪。 时闻天香来，了与世事绝。 佳游不可得，春风惜远别。 杨叛儿 作者：李白 君歌杨叛儿,妾劝新丰酒。 何许最关人?乌啼白门柳。 鸟啼隐杨花,君醉留妾家。 博山炉中沉香火,双烟一气凌紫霞 劳劳亭歌 作者：李白 金陵劳劳送客堂，蔓草离离生道傍。 古情不尽东流水， 此地悲风愁白杨。 我乘素舸同康乐，朗咏清川飞夜霜。 昔闻牛渚吟五章，今来何谢袁家郎。 苦竹寒声动秋月， 独宿空帘归梦长。 登金陵冶城西北谢安墩 作者：李白 晋室昔横溃,永嘉遂南奔。 沙尘何茫茫,龙虎斗朝昏。 胡马风汉草,天骄蹙中原。 哲匠感颓运,云鹏忽飞翻。 组练照楚国,旌旗连海门。 西秦百万众,戈甲如云屯。 投鞭可填江,一扫不足论。 皇运有返正，丑虏无遗魂。 谈笑遏横流，苍生望斯存。 冶城访古迹，犹有谢安墩。 凭览周地险，高标绝人喧。 想象东山姿，缅怀右军言。 梧桐识嘉树，蕙草留芳根。 白鹭映春洲，青龙见朝暾。 地古云物在，台倾禾黍繁。 我来酌清波，于此树名园。 功成拂衣去，归入武陵源。 金陵城西楼月下吟 作者：李白 金陵夜寂凉风发，独上高楼望吴越。 白云映水摇空城，白露垂珠滴秋月。 月下沉吟久不归，古来相接眼中稀。 解道“澄江净如练”，令人长忆谢玄晖。 金陵酒肆留别 作者：李白 风吹柳花满店香，吴姬压酒唤客尝。 金陵子弟来相送,欲行不行各尽觞。 请君试问东流水，别意与之谁短长。 登金陵凤凰台 作者：李白 凤凰台上凤凰游，凤去台空江自流。 吴宫花草埋幽径，晋代衣冠成古丘。 三山半落青天外，二水中分白鹭洲。 总为浮云能蔽日，长安不见使人愁。 金陵新亭 作者：李白 金陵风景好,豪士集新亭。 举目山河异,偏伤周?情。 四坐楚囚悲,不忧社稷倾。 王公何慷慨,千载仰雄名。 登瓦官阁 作者：李白 晨登瓦官阁，极眺金陵城。 钟山对北户，淮水入南荣。 漫漫雨花落，嘈嘈天乐鸣。 两廊振法鼓，四角吟风筝。 杳出霄汉上，仰攀日月行。 山空霸气灭，地古寒阴生。 寥廓云海晚，苍茫宫观平。 门余阊阖字，楼识凤凰名。 雷作百山动，神扶万拱倾。 灵光何足贵，长此镇吴京。 入朝曲 作者：李白 金陵控海浦，绿水带吴京。 铙歌列骑吹，飒沓引公卿。 槌钟速严妆，伐鼓启重城。 天子凭玉几，剑履若云行。 日出照万户，簪裙烂明星。 朝罢沐浴闲，遨游亮风亭。 济济双阙下，欢娱恩乐荣。 金陵歌送别范宣 作者：李白 石头?f岩如虎踞，凌波欲过沧江去。 钟山龙盘走势来，秀色横分历阳树。 四十余帝三百秋，功名事迹随东流。 白马小儿谁家子，泰清之岁来关囚。 金陵昔时何壮哉，席卷英豪天下来。 冠盖散为烟雾尽，金舆玉座成寒灰。 扣剑悲吟空咄嗟，梁陈白骨乱如麻。 天子龙沈景阳井，谁歌玉树后庭花。 此地伤心不能道，目下离离长春草。 送尔长江万里心，他年来访南山老。 留别曹南群官之江南 作者：李白 我昔钓白龙，放龙溪水傍。 道成本欲去，挥手凌苍苍。 时来不关人，谈笑游轩皇。 献纳少成事，归休留建章。 十年罢西笑，揽镜如秋霜。 闭剑琉璃匣，炼丹紫翠房。 身配豁落图，腰垂虎革囊。 仙人驾彩凤，志在穷遐荒。 恋子四五人，裴回未翱翔。 东流送白日，骤歌兰蕙芳。 仙宫两无从，人间旧催藏。 范蠡说句践，屈平去怀王。 飘飘紫霞心，流浪忆江郎。 愁为万里别，复此一衔觞。 淮水帝王洲，金陵绕丹阳。 楼台照海色，衣马摇川光。 及此北望君，相似泪成行。 朝云落梦渚，瑶章空高堂。 帝子隔洞庭，青枫满潇湘。 怀君路绵邈，揽古情凄凉。 登岳眺百川，杳然万恨长。 知恋峨眉去，弄景偶骑羊。 金陵白下亭留别 作者：李白 驿亭三杨树，正当白下门。 吴烟暝长条，汉水4古根。 向来送行处，回首阻笑言。 别后若见之，为余一攀翻 金陵送张十一再游东吴 作者：李白 张翰黄花句，风流五百年。 谁人今继作，夫子世称贤。 再动游吴棹，还游入海船。 春光白门柳，霞色赤城天。 去国难为别，思归各未旋。 空余贾生泪，相顾共凄然。 金陵凤凰台置酒 作者：李白 置酒延落景，金陵凤凰台。 长波写万古，心与云俱开。 借问往昔时，凤凰为谁来。 凤凰去以久，正当今日回。 明君越义轩，天老坐三台。 豪士无所用，弹弦醉金垒。 东风吹山花，安可不尽杯？ 六帝没幽草，深宫冥绿苔。 置酒勿复道，歌钟但相催。 金陵望汉江 作者：李白 汉江回万里，派作九龙盘。 横溃豁中国，崔嵬飞迅湍。 六帝沦亡后，三吴不足观。 我君混区子，垂拱众流安。 今日任公子，沧浪罢钓竿。 金陵三首（一） 作者：李白 晋家南渡日，次地旧长安。 地即帝王宅，山为龙虎盘。 金陵空壮观，天堑净波澜。 醉客回桡去，吴歌且自欢。 金陵三首（二） 作者：李白 地拥金陵势，城回江水流。 当时百万户，夹道起朱楼。 亡国生春草，离宫没古丘。 空余后湖月，波上对江洲。 金陵三首（三） 作者：李白 六代兴亡国，三杯为尔歌。 苑方秦地少，山似洛阳多。 古殿吴花草，深宫晋绮罗。 并随人事灭，东逝与沧波。 金陵白杨十字巷 作者：李白 白杨十字巷，北夹湖沟道。 不见吴时人，空生唐年草。 天地有反复，宫城尽倾倒。 六帝余古丘，樵苏泣遗老。 金陵听韩侍御吹笛 作者：李白 韩公吹玉笛，倜傥流英音。 风吹绕钟山，万壑解龙吟。 王子停凤管，师襄掩瑶琴。 余韵渡江去，天涯安可寻。 示金陵子 作者：李白 金陵城东谁家子，窃听琴声碧窗里。 落花一片天上来，随人直渡西江水。 楚歌吴语娇不成，似能未能最有情。 谢公正要东山妓，携手林权处处行。 自金陵溯流过白璧山玩月达天门寄句容王主簿 作者：李白 沧江溯流归，白璧见秋月。 秋月照白璧，皓如山阴雪。 幽人停宵征，贾客忘早发。 进帆天门山，回首牛渚没。 川长信风来，日出宿雾歇。 故人在咫尺，新赏成胡越。 寄君青兰花，惠好庶不绝。 题金陵王处士水亭 作者：李白 家本紫云山，道风未沦落。 沈怀丹丘志，冲赏归寂寞。 盍来游闽荒，扪涉穷禹凿。 夤缘泛海潮，偃蹇陟卢霍。 凭雷蹑天窗，弄影憩霞阁。 且欣登眺美，颇惬隐沦诺。 三山旷幽期，四岳卿所托。 故人契嵩颍，高义炳丹11。 灭迹遗分嚣，终言本峰壑。 自矜林湍好，不羡朝市乐。 偶与真意并，顿觉世情薄。 尔能折桂芳，吾亦采兰若。 拙妻好乘鸾，娇女爱飞鹤。 提携访神仙，从此炼金药。 永王东巡歌 作者：李白 龙盘虎踞帝王洲，帝子金陵访古丘。 春风试暖昭阳殿，明月还过*鹊楼。 帝龙贤王入楚关，扫清江汉始应还。 初从云梦开朱邸，更取金陵作小山。 留别金陵诸公 作者：李白 海水昔飞动，三龙纷战争。 钟山危波澜，倾侧骇奔鲸。 黄旗一扫荡，割壤开吴京。 六代更霸王，遗迹见都城。 至今秦怀间，礼乐秀群英。 地扇邹鲁学，诗腾颜谢名。 五月金陵西，祖余白下亭。 欲寻卢峰顶，先绕汉水城。 香炉紫烟灭，瀑布落太清。 若攀星辰去，挥手缅含情。 送氏崔昆季之金陵 作者：李白 放歌倚东楼，行子期晓发。 秋风渡江来，吹落山上月。 主人出美酒，灭烛延清光。 二崔向金陵，安得不尽觞。 水客弄归棹，云帆卷清霜。 扁舟敬亭下，五两先飘扬。 夏石入水花，碧流日更长。 思君无岁月，西笑阻河梁。 游丹阳湖 作者：李白 湖与元气连，风波浩难止。 天外贾客归，云间片帆起。 龟游莲叶上，鸟入芦花里。 少妇棹轻舟，歌声逐流水。 分金井 作者：李白 白石分金井，丹砂布玉田。 古今人易老，片月下长川。 自溧水道中哭王炎三首（一） 作者：李白 白杨双行行，白马悲路傍。 晨兴见晓月，更似发云阳。 溧水通吴关，逝川去未央。 故人万化尽，闭骨茅山冈。 天上坠玉棺，泉中掩龙章。 名飞日月上，义与风云翔。 逸气竞莫展，英图俄天伤。 楚国两老人，来嗟龚胜亡。 有言不可道，雪泣忆兰芳。 自溧水道中哭王炎三首（二） 作者：李白 王公希代宝，弃世亦何早。 吊死不及哀，殡宫已秋草。 悲来欲脱剑，挂向何枝好。 哭向茅山虽未摧，一生泪尽丹阳道。 自溧水道中哭王炎三首（三） 作者：李白 王家碧瑶树，一树忽先摧。 海内故人泣，天涯吊鹤来。 未成霖雨用，先失济川材。 一罢广陵散，鸣琴更不开。 三山望金陵寄殷淑 作者：李白 三山怀谢脁，水澹望长安。 芜没河阳县，秋江正北看。 卢龙霜气冷，鳷鹊月光寒。 耿耿忆琼树，天涯寄一欢。 送当涂赵少府赴长芦 作者：李白 我来扬都市，送客回轻舠。 因夸楚太子，便观广隆涛。 仙尉赵家玉，英风凌四豪。 维舟至长芦，目送烟云高。 摇扇对酒楼，持袂把蟹螯。 前途倘相思，登岳一长谣。 赠丹阳横山周处士惟长 作者：李白 周子横山隐，开门临城隅。 连峰入户牖，胜概凌方壶。 时作《白?词》，放歌丹阳湖。 水色傲溟渤，川光秀菰蒲。 当其得意时，心与天壤俱。 闲云随舒卷，安识身有无。 抱石耻献玉，沉泉笑探珠。 羽化如可作，相携上清都。 七律·人民解放军占领南京 1949年4月 钟山风雨起苍黄，百万雄师过大江。 虎踞龙盘今胜昔，天翻地覆慨而慷。 宜将胜勇追穷寇，不可沽名学霸王。 天若有情天亦老，人间正道是沧桑。 台城 韦庄 江雨霏霏江草齐，六朝如梦鸟空啼。 无情最是台城柳，依旧烟笼十里堤。 西河·金陵怀古 周邦彦 佳丽地，南朝盛事谁记？山围故国绕清江，髻鬟对起。怒涛寂寞打孤城，风樯遥度天际。 断崖树、犹倒倚，莫愁艇子曾系。空馀旧迹郁苍苍，雾沉半垒。 夜深月过女墙来，伤心东望淮水。 酒旗戏鼓甚处市？想依稀、王谢邻里，燕子不知何世。向寻常巷陌人家，相对如说兴亡、斜阳里。 《乌衣巷》 作者：刘禹锡 朱雀桥边野草花，乌衣巷口夕阳斜。 旧时王谢堂前燕，飞入寻常百姓家。 《题金陵渡》 作者：张祜 金陵津渡小山楼，一宿行人自可愁。 潮落夜江斜月里，两三星火是瓜州。 《泊秦淮》 作者：杜牧 烟笼寒水月笼沙，夜泊秦淮近酒家。 商女不知亡国恨，隔江犹唱后庭花。 文天祥 金陵驿 草合离宫转夕晖，孤云飘泊复何依？ 山河风景元无异，城郭人民半已非。 满地芦花和我老，旧家燕子傍谁飞？ 从今别却江南路，化作啼鹃带血归。 秦淮杂诗十四首(选三) 一 年来肠断秣陵舟，梦绕秦淮水上楼。十日雨丝风片里，浓春烟景似残秋。 二 青溪水木最清华，王谢乌衣六代夸。不奈更寻江总宅，寒烟已失段侯家。 三 傅寿清歌沙嫩箫，红牙紫玉夜相邀。而今明月空如水，不见青溪长板桥。 经江宁览旧迹至玄武湖 作者:[唐] 张九龄 (678-740) 南国更数世，北湖方十洲。 天清华林苑，日晏景阳楼。 果下回仙骑，津傍驻彩旒。 凫鸥喧凤管，荷芰斗龙舟。 七子陪诗赋，千人和棹讴。 应言在镐乐，不让横汾秋。 风俗因纾慢，江山或易由。 驹王信不武，孙叔是无谋。 佳气日将歇，霸功谁与修？ 桑田东海变，麋鹿姑苏游。 否运争三国，康时劣九州。 山虽幕府在，馆岂豫章留？ 水淀还相阅，菱歌亦故遒。 雄图不足问，唯想事风流。 邻里相送至方山 作者:[南朝] 谢灵运 (385一433) 祗役出皇邑，相期憩瓯越。 解缆及流潮，怀旧不能发。 析析就衰林，皎皎明秋月。 含情易为盈，遇物难可歇。 积疴谢生虑，寡欲罕所阙。 资此永幽栖，岂伊年岁别。 各勉日新志，音尘慰寂蔑。 重谒中山先生陵寝恭纪一律 作者:[民国] 柳亚子 (1887-1958) 白虎今精剑气开，招邀俊侣又重来。 旷观马列三千界，掩迹华拿第一才。 六代江山供屏障，三民义理岂沉霾？ ?[蒿肃穆神灵在，敢效兰成赋大哀。 己亥杂诗 作者:[清] 龚自珍 (1792-1841) 六朝古黛梦中横，无福秦淮放棹行。 想见钟山两才子，词锋落月互纵横。 题燕子矶 作者:[清] 爱新觉罗·弘历 (1711-1799) 当年闻说绕江澜，撼地洪涛足下看。 却喜涨沙成绿野，烟村耕凿久相安。